  Анжелика Тихонова корреспондент 31-тӥ гудырикошконлы Удмуртиын коронавирус инфекциен 226 черламъёсты шараязы. Висьыны усемъёс пӧлын 20 пиналъёс но 65 арессэс ортчем 44 арлыдоос. Со сярысь элькунысь оперативной штаб ивортӥз. Диагноззы Ижкарын 124 улӥсьёслэн зэмаз, Балезино ёросын – 22, Можгаын, Вавож ёросын – быдэн 11, Грак, Ува ёросъёсын – быдэн укмыс, Воткаын, Дэри ёросын – быдэн тямыс, Сарапулын, Сьӧлта ёросын – быдэн ньыль, Вотка, Сюмси, Юкаменск ёросъёсын – быдэн куинь, Глазкарын, Можга ёросын – быдэн кык, Пичи Пурга, Шаркан, Якшур-Бӧдья ёросъёсын – быдэн одӥг. 164 адями висёнэз вормиз. 15 мурт кулӥз. Кышномуртъёслы 39, 47, 56, 57, 64, 72, 74, 76, 78, 81, 84, 88 арес вал, воргоронъёслы – 51, 80, 89 арес Туннэ нуналлы Удмуртиын коронавирусэн 46 сюрс 571 черлан учыр лабораториосын зэматэмын. 37 сюрс 880 адями йӧназ. 1 сюрс 584 мурт улонысь кошкиз. Али 278-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 175 эскеронъёс ортчытӥзы. 31-тӥ гудырикошконлы Удмуртиын 331 сюрс 748 адями коронавируслэсь прививка пуктӥз, со пӧлысь 292 сюрс 191-ез кыкетӥ люкетсэ басьтӥзы. 21 сюрс 10 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  